Miercuri, 6 martie, 2024, în jurul orei 04.40, în Punctul de Trecere a Frontierei Giurgiu, s-a prezentat pentru a intra în țară, un cetățean turc, în vârstă de 41 de ani, aflat la volanul unui autocamion, tip frigorific. Șoferul transporta apă din Georgia pentru Lituania.
În baza analizei de risc, polițiștii de frontieră giurgiuveni au procedat la desigilarea compartimentului de marfă al autocamionului, ocazie cu care au descoperit ascunse nouă bărbați și patru femei.
În cadrul cercetărilor, polițiștii de frontieră au efectuat controlul corporal asupra persoanelor, dar nu au fost descoperite documente care să ateste identitatea acestora, aceștia declarând că sunt cetățeni sirieni.
Având în vedere aspectele constatate, față de șoferul turc a fost instituită măsura de nepermitere a intrării pe teritoriul României pentru o perioadă de 5 ani! Altfel spus, șoferul a intrat…la apă!
Totodată șoferul, autocamionul și persoanele descoperite au fost preluate de către reprezentații Poliţiei de Frontieră, bulgare, în vederea continuării cercetărilor şi dispunerii măsurilor legale ce se impun într-un astfel de caz.
Sursa : ITPF Giurgiu